CELEX: 52018JC0019
Language: ro
Date: 2018-06-22
Title: Propunere comună de DECIZIE A CONSILIULUI privind poziția care urmează să fie adoptată în numele Uniunii Europene în cadrul Consiliului de asociere instituit prin Acordul euro-mediteraneean de constituire a unei asocieri între Comunitățile Europene și statele lor membre, pe de o parte, și Regatul Maroc, pe de altă parte, în ceea ce privește adoptarea unei recomandări referitoare la prelungirea planului de acțiune UE-Maroc pentru punerea în aplicare a statutului avansat (2013-2017)

COMISIA EUROPEANĂ
            Bruxelles, 22.6.2018
            JOIN(2018) 19 final
            2018/0261(NLE)
            Propunere comună de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Consiliului de asociere instituit prin Acordul euro-mediteraneean de constituire a unei asocieri între Comunitățile Europene și statele lor membre, pe de o parte, și Regatul Maroc, pe de altă parte, în ceea ce privește adoptarea unei recomandări referitoare la prelungirea planului de acțiune UE-Maroc pentru punerea în aplicare a statutului avansat (2013-2017)
            
               
         
         
            
               EXPUNERE DE MOTIVE
            
            
               1.Obiectul propunerii
            
            
               Prezenta propunere se referă la decizia privind poziția care urmează să fie adoptată în numele Uniunii în cadrul Consiliului de asociere instituit prin Acordul euro-mediteraneean de constituire a unei asocieri între Comunitățile Europene și statele lor membre, pe de o parte, și Regatul Maroc, pe de altă parte (denumit în continuare „acordul” sau „acordul euro­mediteraneean”), în perspectiva adoptării preconizate a deciziei de prelungire cu un an a planului de acțiune UE-Maroc pentru punerea în aplicare a statutului avansat (2013-2017).
            
            
               2.Contextul propunerii
            
            
               2.1.Acordul euro-mediteraneean
            
            
               Obiectivele Acordului euro-mediteraneean sunt: 
            
            
               ·să ofere un cadru adecvat pentru dialogul politic dintre părți, care să permită consolidarea relațiilor dintre acestea în toate domeniile pe care le consideră relevante pentru acest dialog;
            
            
               ·să stabilească condițiile necesare pentru liberalizarea treptată a schimburilor comerciale cu bunuri, servicii și capitaluri;
            
            
               ·să încurajeze integrarea maghrebiană prin promovarea schimburilor și a cooperării dintre Maroc și țările din regiune; 
            
            
               ·să extindă schimburile și să asigure dezvoltarea relațiilor economice și sociale între părți, în special prin dialog și cooperare, astfel încât să stimuleze dezvoltarea și prosperitatea Marocului și a populației sale, 
            
            
               ·să promoveze cooperarea în domeniul economic, social, cultural și financiar.
            
            
               Acordul a intrat în vigoare la 1 martie 2000.
            
            
               2.2. Consiliul de asociere
            
            
               Consiliului de asociere instituit prin acordul euro-mediteraneean este alcătuit din membri ai Consiliului Uniunii Europene și membri ai Comisiei Europene, pe de o parte, și din membri ai guvernului Regatului Maroc, pe de altă parte. În vederea realizării obiectivelor acordului, Consiliul de asociere este împuternicit să ia decizii și poate, de asemenea, să formuleze recomandări utile. Deciziile și recomandările sunt adoptate prin acordul părților. 
            
            
               2.3.Actul avut în vedere de Comitetul de asociere
            
            
               Printr-un schimb de scrisori, Consiliul de asociere trebuie să adopte o recomandare privind prelungirea planului de acțiune UE-Maroc pentru punerea în aplicare a statutului avansat (2013-2017) („actul avut în vedere”).
            
            
               Obiectivul actului avut în vedere este prelungirea cu un an a perioadei de valabilitate a planului de acțiune UE-Maroc pentru punerea în aplicare a statutului avansat (2013-2017). Această prelungire va permite asigurarea continuității punerii în aplicare a statutului avansat al Marocului.
            
            
               3.Poziția care urmează să fie adoptată în numele Uniunii
            
            
               Poziția care urmează să fie adoptată de Uniunea Europeană în cadrul Consiliului de asociere instituit prin acordul euro-mediteraneean cu privire la adoptarea unei recomandări privind prelungirea cu un an a planului de acțiune UE-Maroc pentru punerea în aplicare a statutului avansat (2013-2017) se bazează pe textul planului de acțiune anexat la prezenta decizie.
            
         
         
            
               Ambele părți au confirmat în mod repetat bogăția și forța relațiilor dintre Uniunea Europeană și Maroc și angajamentul lor deplin față de dezvoltarea continuă, în toate domeniile de interes reciproc, a acestor relații. 
            
            
               În contextul politic actual, prelungirea planului de acțiune 2013-2017 va forma baza relațiilor UE-Maroc pentru anul în curs și va permite începerea negocierilor pentru a stabili orientarea și noile priorități ale parteneriatului UE-Maroc în următorii ani. 
            
            
               Prelungirea planului de acțiune este, prin urmare, în interesul Uniunii Europene.
            
            
               4.Temeiul juridic
            
            
               4.1.Temeiul juridic procedural
            
            
               4.1.1.Principii
            
            
               Articolul 218 alineatul (9) din Tratatul privind funcționarea Uniunii Europene (TFUE) prevede decizii de stabilire a„pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.
            
            
               Noțiunea de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Această noțiune include, de asemenea, instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  1
               .
            
            
               4.1.2.Aplicarea în acest caz
            
            
               Consiliul de asociere este un organism creat printr-un acord, și anume prin acordul euro-mediteraneean.
            
            
               Actul pe care Consiliul de asociere este invitat să îl adopte este un act cu efecte juridice. 
            
            
               Actul avut în vedere are efecte juridice întrucât perioada de valabilitate a planului de acțiune UE-Maroc pentru punerea în aplicare a statutului avansat (2013-2017) va fi prelungită cu un an, respectiv până la sfârșitul anului 2018.
            
            
               Actul avut în vedere nu completează și nu modifică cadrul instituțional al acordului.
            
            
               Prin urmare, temeiul juridic procedural al deciziei propuse este articolul 218 alineatul (9) din TFUE.
            
            
               4.2.Temeiul juridic material
            
            
               4.2.1.Principii
            
            
               Temeiul juridic material al unei decizii în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat drept obiectivul sau elementul principal, iar celălalt obiectiv sau element are un caracter accesoriu, decizia în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.
            
            
               4.2.2.Aplicarea în acest caz
            
            
               Obiectivul și conținutul actului avut în vedere se referă în principal la acțiunile întreprinse în cadrul asocierii cu o țară terță.
            
            
               În consecință, temeiul juridic material al deciziei propuse este articolul 217, care este temeiul juridic al Acordului euro-mediteraneean de constituire a unei asocieri între Comunitățile Europene și statele lor membre, pe de o parte, și Regatul Maroc, pe de altă parte, care reprezintă cadrul juridic al diverselor acțiuni vizate de planul de acțiune.
            
         
         
            
               4.3.Concluzie
            
            
               Temeiul juridic al propunerii de decizie este articolul 217 coroborat cu articolul 218 alineatul (9) din TFUE.
            
            
               5.Publicarea actului avut în vedere
            
            
               Întrucât Consiliul de asociere va modifica perioada de aplicare a planului de acțiune, acesta ar trebui să fie publicat în Jurnalul Oficial al Uniunii Europene după ce va fi adoptat.
            
            
               2018/0261 (NLE)
            
            
               Propunere comună de
            
            
               DECIZIE A CONSILIULUI
            
            
               privind poziția care urmează să fie adoptată în numele Uniunii Europene în cadrul Consiliului de asociere instituit prin Acordul euro-mediteraneean de constituire a unei asocieri între Comunitățile Europene și statele lor membre, pe de o parte, și Regatul Maroc, pe de altă parte, în ceea ce privește adoptarea unei recomandări referitoare la prelungirea planului de acțiune UE-Maroc pentru punerea în aplicare a statutului avansat (2013-2017)
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (9),
            
            
               având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
            
            
               întrucât:
            
            
               (1)Acordul euro-mediteraneean de constituire a unei asocieri între Comunitățile Europene și statele lor membre, pe de o parte, și Regatul Maroc, pe de altă parte (denumit în continuare „acordul”) a fost semnat la 26 februarie 1996 și a intrat în vigoare la 1 martie 2000
                  2
               .
            
            
               (2)În temeiul articolului 80 din acord, Consiliul de asociere este împuternicit să adopte decizii și recomandări.
            
            
               (3)Consiliul de asociere a adoptat, la 16 decembrie 2013, o recomandare privind un plan de acțiune UE-Maroc pentru punerea în aplicare a statutului avansat (2013-2017)
                  3
               . 
            
            
               (4)Pentru a se asigura continuitatea între planul de acțiune și viitoarele priorități ale parteneriatului, printr-un schimb de scrisori, Consiliul de asociere ar trebui să adopte o recomandare privind prelungirea actualului plan de acțiune UE-Maroc pentru punerea în aplicare a statutului avansat (2013-2017).
            
            
               (5)Este oportun să se stabilească poziția care urmează să fie adoptată, în numele Uniunii, în cadrul Consiliului de asociere, întrucât decizia are efecte juridice. 
            
            
               (6)Prelungirea planului de acțiune 2013-2017 va forma baza relațiilor UE-Maroc pentru anul în curs și va permite desfășurarea negocierilor pentru a stabili orientarea și noile priorități ale parteneriatului UE-Maroc în următorii ani, 
            
            
               ADOPTĂ PREZENTA DECIZIE:
            
            
               Articolul 1
            
         
         
            
               Poziția care urmează să fie adoptată în numele Uniunii în cadrul Consiliului de asociere instituit prin Acordul euro-mediteraneean de constituire a unei asocieri între Comunitățile Europene și statele lor membre, pe de o parte, și Regatul Maroc, pe de altă parte, în ceea ce privește adoptarea unei decizii referitoare la prelungirea cu un an începând de la data expirării planului de acțiune UE-Maroc pentru punerea în aplicare a statutului avansat (2013-2017) se bazează pe textul anexat la prezenta decizie.
            
            
               Articolul 2
            
            
               Prezenta decizie se adresează Comisiei și Înaltului Reprezentant.
            
            
               Adoptată la Bruxelles,
            
            
               
                     Pentru Consiliu,
               
               
                     Președintele
               
            
         
         
            
                  
                     (1)
                  
                        Hotărârea Curții de Justiție din 7 octombrie 2014 în cauza C-399/12, Germania/Consiliul (OIV), ECLI:EU:C:2014:2258, punctele 61-64. 
               
               
                  
                     (2)
                  
                        Decizia 2000/204/CE, CECO a Consiliului și a Comisiei din 24 ianuarie 2000 cu privire la încheierea Acordului euro-mediteraneean de constituire a unei asocieri între Comunitățile Europene și statele lor membre, pe de o parte, și Regatul Maroc, pe de altă parte, JO L 70, 18.3.2000, p. 1.
               
               
                  
                     (3)
                  
                        Recomandarea nr. 1/2013 a Consiliului de asociere UE-Maroc din 16 decembrie 2013 privind punerea în aplicare a planului de acțiune UE-Maroc în cadrul PEV pentru punerea în aplicare a statutului avansat (2013), JO L 352, 24.12.2013, p. 78.
               
            
      
    ---documentbreak--- 
      
         
               COMISIA EUROPEANĂ
            Bruxelles,22.6.2018
            JOIN(2018) 19 final
            Propunerea comună de
            ANEXĂ
             la
            DECIZIA CONSILIULUI
            privind poziția care urmează să fie adoptată în numele Uniunii Europene în cadrul Consiliului de asociere instituit prin Acordul euro-mediteraneean de constituire a unei asocieri între Comunitățile Europene și statele lor membre, pe de o parte, și Regatul Maroc, pe de altă parte, în ceea ce privește adoptarea unei recomandări referitoare la prelungirea planului de acțiune UE-Maroc pentru punerea în aplicare a statutului avansat (2013-2017)
            
               
         
         
            
               ANEXĂ
            
            
            
               RECOMANDAREA NR. 01/2018 A CONSILIULUI DE ASOCIERE UE-MAROC
            
            
               de aprobare a prelungirii cu un an a planului de acțiune UE-Maroc pentru punerea în aplicare a statutului avansat (2013-2017)
            
            
            
            
               CONSILIUL DE ASOCIERE UE-MAROC,
            
            
            
               având în vedere Acordul euro-mediteraneean de constituire a unei asocieri între Comunitățile Europene și statele lor membre, pe de o parte, și Regatul Maroc, pe de altă parte (denumit în continuare „acordul euro-mediteraneean”),
            
            
            
               întrucât:
            
            
               (1)Acordul euro-mediteraneean a intrat în vigoare la 1 martie 2000.
            
            
               (2)Articolul 80 din acordul euro-mediteraneean împuternicește Consiliul de asociere să formuleze recomandările pe care le consideră potrivite pentru îndeplinirea obiectivelor acordului.
            
            
               (3)În conformitate cu articolul 90 din acordul euro-mediteraneean, părțile iau toate măsurile generale sau specifice necesare pentru îndeplinirea obligațiilor care le revin în temeiul acordului și se asigură că obiectivele stabilite în acord sunt îndeplinite.
            
            
               (4)Articolul 10 din regulamentul de procedură al Consiliului de asociere prevede posibilitatea formulării de recomandări între reuniuni, prin procedură scrisă.
            
            
               (5)Prelungirea planului de acțiune 2013-2017 va forma baza relațiilor UE-Maroc pentru anul în curs și va permite începerea negocierilor pentru a stabili liniile și noile priorități ale parteneriatului UE-Maroc în următorii ani, 
            
            
            
               RECOMANDĂ:
            
            
               Articolul 1
            
         
         
            
               Prin procedură scrisă, Consiliul de asociere recomandă prelungirea cu un an a planului de acțiune UE-Maroc pentru punerea în aplicare a statutului avansat (2013-2017).
            
            
            
               Adoptată la xx, [... 2018].
            
            
               
                  Pentru Consiliul de asociere UE-Maroc,
               
               
                  Președintele
               
               
               
                  ***